open-index/open-wikipedia-markdown huggingface dataset:
Hillatien koulu

**Hillatien koulu** on Kemijärvellä sijaitseva ylä- ja ala-aste, jossa oli lukuvuonna 2021–2022 noin 470 oppilasta. Hillatien koulussa on oma ruokala ja liikuntasali. Koulun rehtorina toimii Ilpo Tervonen.

Hillatien koulu on ollut ennen lukiona, kunnes se remontoitiin vuonna 2008. Sitä ennen oppilaat olivat Kuumaniemen koululla, joka sijaitsee noin 200 metrin päässä Hillatiestä. Hillatiellä on myös oma tekstiilikäsityöluokka ja puukäsityöluokka.

## Aiheesta muualla
*Hillatien koulun verkkosivut
Naoki Sōma

**Naoki Sōma** (, s. 19. heinäkuuta 1971 Shizuoka, Japani) on japanilainen entinen jalkapalloilija.

## Jalkapallomaajoukkue
Hän edusti Japanin maajoukkuetta vuosina 1995-1999.

## Tilastot

## Aiheesta muualla
*National Football Teams
*Japan National Football Team Database
Wagner Lopes

**Wagner Lopes** (s. 29. tammikuuta 1969 Franca, São Paulo, Brasilia) on japanilainen uransa vuonna 2002 päättänyt jalkapalloilija.

## Jalkapallomaajoukkue
Lopes edusti Japanin maajoukkuetta vuosina 1997–1999. Hän pelasi yhteensä 20 ottelua ja teki niissä viisi maalia.

## Tilastot

## Lähteet

## Aiheesta muualla
*National Football Teams
*Japan National Football Team Database
Christian Folin

**Christian Folin** (s. 9. helmikuuta 1991 Kungsbacka, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssa. Isokokoisen puolustajan vahvuuksiin kuuluvat liikkuvuus, fyysisyys, hyökkäystaidot ja laukaus. Hän laukoo oikealta.

## Ura
Folin on Hanhals IF:n kasvatti ja pelasi juniorina myös Frölundan J20-joukkueessa SuperElitissä. Kaudella 2009–2010 Folin debytoi miesten tasolla Hanhals IF:ssa Ruotsin II-divisioonassa pelaten yhden ottelun.

Kaudeksi 2009–2010 Folin siirtyi Pohjois-Amerikkaan, USHL-joukkue Fargo Forceen, josta vaihtoi kesken kauden NAHL:n Austin Bruinsiin. Seuraavalla kaudella Folin oli Bruinsin toiseksi tehokkain puolustaja tehoilla 11+20=31. Hänen teholukemansa +45 oli NAHL:n kolmanneksi paras. Folin valittiin myös NAHL:n All-Central Division Team -kentälliseen.

Kaudet 2012–2014 Folin pelasi Massachusetts Lowellin yliopistossa. Hän voitti ensimmäisen yliopistokautensa 2012–2013 päätteeksi Hockey Eastin mestaruuden ja omasi joukkueen parhaan teholukeman +17.  Folin siirtyi NCAA-kauden päätyttyä kaksivuotisella tulokassopimuksella NHL-joukkue Minnesota Wildiin maaliskuussa 2014. Folinia pidettiin yliopistojen parhaana vapaana agenttina, ja 15–20 NHL-joukkuetta olivat kiinnostuneita hänestä.

## Muuta
Folinin veli Niklas pelaa myös jääkiekkoa, USHL:n Omaha Lancersissa.

## Tilastot

## Lähteet
*
*
### Viitteet

## Aiheesta muualla
Ilma Ikonen

**Ilma Ikonen** (23. toukokuuta 1904 Lappeenranta – 9. kesäkuuta 2003 Helsinki) oli suomalainen raviohjastaja, näyttelijä ja nuortenkirjailija.

Ikonen oli Suomen ensimmäisiä naispuolisia raviohjastajia. Hän toimi myös kilparatsastajana ja ratsastuksenopettajana.

## Teoksia
* *Pepe ravityttö*. Otava 1977
* *Pepe raviradalla*. Otava 1980
* *Pepe hevoshoitokoulussa*. Otava 1983
* *Pepe valmentajana*. Otava 1986
* *Pepen tempaus*. Otava 1990

## Palkinnot
* Pirkanmaan Plättä -palkinto 1984

## Lähteet
* 
* Lounais-Hämeen kotisutukirjailijat: Ilma Ikonen 
* Kirjasampo.fi: Ilma Ikonen

### Viitteet
Elina Vehkaoja

**Elina Vehkaoja** on suomalainen näyttelijä. Hänen tunnetuimpia roolejaan ovat pääosa Venla Virkkusena nuortensarjassa *[[Lukio (televisiosarja)|Lukio]]* sekä sivurooli Laura Maasalona fantasia-draamasarjassa *[[Nymfit (televisiosarja)|Nymfit]]*. Vuonna 2008 Vehkaoja näytteli *[[Salatut elämät]]* -sarjassa Sampsa Tuomalan esittämän Sampo Kaukovaaran armeijassa tapaamaa tyttöystävää Anu Määttää. Vehkaoja on mukana myös elokuvissa *Heavy Metal* (2007), *[[Maata meren alla]]* (2009) ja *[[Väärät juuret]]* (2009). Hän on näytellyt useissa TV-mainoksissa ja äänenä animaatioissa.

Vehkaoja on opiskellut soveltavaa teatteria ja esittäviä taiteita ja valmistunut teatteri-ilmaisun ohjaajaksi Metropolia Ammattikorkeakoulusta.

Vehkaoja työskentelee näyttelijä-muusikkona Nukketeatteri Sampossa  sekä freelancerina muun muassa lukemalla äänikirjoja ja toimimalla ääninäyttelijänä. Vehkaoja on toinen perustajajäsen lastenmusiikkiorkesteri Päistikkassa, jossa hän soittaa koskettimia ja laulaa.

## Filmografia

## Lähteet

## Aiheesta muualla
* 
*
Hongkongin hallitus

**[[Hongkong]]in hallitusta** johtaa hallintojohtaja (*Chief Executive*), joka käyttää ylintä valtaa Hongkongissa. Hallintojohtaja nimittää ministeriöille (*bureaux*) ja virastoille (*department*) päälliköt (*secretary*) ja Kiinan kansantasavallan valtioneuvosto hyväksyy nimitykset. Päälliköt tekevät oman toimialansa päätökset itsenäisesti tai tekevät esityksensä hallintojohtajalle. Vaikka hallintojohtajaa ja ministeriöiden ja virastojen päälliköitä kutsutaan Hongkongin hallitukseksi, hallitus ei muodosta yhtenäistä elintä, joka tekisi kollektiivisia päätöksiä. Hallitus on toimeenpanovaltainen eikä sitä ole muodostettu poliittisin perustein. Sen ei tarvitse nauttia parlamentin vaan Kiinan keskushallituksen luottamusta. Vuonna 2002 voimaan tulleen Principal Officials Accountability Systemin myötä päälliköt ovat olleet poliittisesti vastuussa hallintojohtajalle, mikä on lisännyt hallituksen toimeenpanojohtoisuutta. Hallitukseen kuuluu 15 päällikköä, jotka ovat:

* hallinnon kansliapäällikkö (*Chief Secretary for Administration*)
* valtiovarainministeri (*Financial Secretary*)
* oikeusministeri (*Secretary for Justice*)
* opetusministeri (*Secretary for Education*)
* peruslaki- ja Manner-Kiinan asioista vastaava ministeri (*Secretary for Constitutional and Mainland Affairs*)
* turvallisuusasioista vastaava ministeri (*Secretary for Security*)
* elintarvike- ja terveysministeri (*Secretary for Food and Health*)
* virkahallintoministeri (*Secretary for the Civil Service*)
* sisäasiainministeri (*Secretary for Home Affairs*)
* työ- ja hyvinvointiministeri (*Secretary for Labour and Welfare*)
* finanssipalveluista ja valtionomaisuudesta ministeri (*Secretary for Financial Services and the Treasury*)
* rakennusministeri (*Secretary for Development*)
* ympäristöministeri (*Secretary for the Environment*)
* liikenne- ja asuntoministeri (*Secretary for Transport and Housing*)
* kaupan ja taloudellisen kehityksen ministeri (*Secretary for Commerce and Economic Development*)

Kaikki hallituksen jäsenet ja heidän lisäkseen 16 muuta jäsentä muodostava ExCon, hallintojohtajan johtaman hallintoneuvoston. Hallintojohtajalla on velvollisuus konsultoida ExCoa keskeisissä päätöksissä. Mikäli hallintojohtaja tekee ExCon enemmistön tahdon vastaisen päätöksen, hänen on kirjattava päätöksestään selonteko neuvoston pöytäkirjaan. Hallintoneuvostolla on kollektiivinen vastuu tekemistään päätöksistä.

## Lähteet

## Aiheesta muualla

*
Apocalypse

**Apocalypse** voi tarkoittaa:

## Elokuva ja televisio
* Ilmestyskirja. Nyt (engl. *Apocalypse Now*), yhdysvaltalainen elokuva vuodelta 1979
* Resident Evil: Apocalypse, yhdysvaltalainen elokuva vuodelta 2004
* The League of Gentlemen's Apocalypse, brittiläinen elokuva vuodelta 2005
* Apocalypto, yhdysvaltalainen elokuva vuodelta 2006
* The Apocalypse, yhdysvaltalainen elokuva vuodelta 2007
* 10.5: Apocalypse, yhdysvaltalainen minisarja vuodelta 2006
* Superman/Batman: Apocalypse, yhdysvaltalainen elokuva vuodelta 2010
* This Is the End (aik. *The Apocalypse*), yhdysvaltalainen elokuva vuodelta 2013

## Musiikki
* Apocalypse, brasilialainen progressiivisen rockin yhtye
* *[[Apocalypse (Mahavishnu Orchestran albumi)|Apocalypse]]*, Mahavishnu Orchestran albumi vuodelta 1974
* *[[Apocalypse (Apocalypsen albumi)|Apocalypse]]*, Apocalypsen studioalbumi vuodelta 1991
* *[[Apocalypse (Masterstroken albumi)|Apocalypse]]*, Masterstroken albumi vuodelta 2006
* *[[Apocalypse (Bill Callahanin albumi)|Apocalypse]]*, Bill Callahanin albumi vuodelta 2011
* *[[Apocalypse (Thundercatin albumi)|Apocalypse]]*, Thundercatin albumi vuodelta 2013
* *[[Alpocalypse]]*, "Weird Al" Yankovicin albumi vuodelta 2011
* *[[Apocalypse (Primal Fearin albumi)|Apocalypse]]*, Primal Fearin albumi vuodelta 2018
* "Apocalypse", Jesper Kydin kappale videopelistä **'
* "Apocalypse", Hypocrisyn kappalea vuoden 1994 albumilta ''[[The Fourth Dimension (albumi)|The Fourth Dimension]]''

=== Pelit ===
* ''[[X-COM: Apocalypse]]'', X-COM -pelisarjan kolmas osa vuodelta 1997
* ''[[Apocalypse (vuoden 1990 videopeli)|Apocalypse]]'', shoot 'em up -videopeli vuodelta 1990
* ''[[Apocalypse (videopeli)|Apocalypse]]'', PlayStation-peli vuodelta 1998
* **', roolipeli vuodelta 2004

## Muut
* Tuho (engl. Apocalypse), Marvelin sarjakuvahahmo

## Katso myös
* Apokalypsi
* Post-apocalypse
Valheen vangit

**Valheen vangit** on suomalainen Liv-kanavalla esitettävä televisiosarja, jossa käsitellään tavallisten ihmisten tositarinoita tositelevisiosta tutulla kerrontatavalla. Sarjan jokaisessa jaksossa päähenkilöllä on salaisuus, jonka kanssa henkilö yrittää kamppailla, koska salaisuus on liian suuri tai liian vaikea käsitellä. Sarjassa on käsitelty monenlaisia arkaluontoisia asioita, muun muassa alkoholismia, itsemurhaa, lääkkeiden väärinkäyttöä, mielenterveyden häiriöitä, parantumattomia sairauksia, peliriippuvuutta, pienen lapsen kuolemaa, rikoksia, teiniraskauksia, transsukupuolisuutta ja uskottomuutta. Ohjelma perustuu hollantilaiseen "Behind the Closed Doors"-formaattiin. Sarjan ensimmäistä jaksoa seurasi keskimäärin 298 000 katsojaa, mikä tekee siitä kaikkien aikojen parhaimman tv-sarjan aloituksen Liv-kanavalla.

Valheen vangit on tosi-tv-ohjelmien tyyliin kuvattu scripted reality -ohjelma, jossa näyttelijöinä ovat tavalliset ihmiset. Osa kertomuksista on Hollannista, josta formaattikin on. Osa kertomuksista on suomalaisia.

## Ensimmäinen tuotantokausi

## Toinen tuotantokausi

## Lähteet
Seppo Koski (balettitanssija)

**Seppo Einari Koski** (10. maaliskuuta 1941 Helsinki – 31. joulukuuta 2007) oli suomalainen balettitanssija ja balettipedagogi. 

## Ura
Koski valmistui ylioppilaaksi Kallion lukiosta vuonna 1961. Hän sai balettikoulutuksensa ensin yksityisesti Elsa Sylvesterssonilta, mutta siirtyi sitten Oopperan balettikoulun oppilaaksi.

Vuonna 1962 Koski kiinnitettiin Suomen Kansallisoopperan balettiin, ja hän oli ensitanssija vuodesta 1970. Häntä on pidetty teknisesti taitavana ja luonnehtimiskykyisenä. Hän tanssi päärooleja esimerkiksi baleteissa *[[Romeo ja Julia (Prokofjev)|Romeo ja Julia]]*, *[[Joutsenlampi]]*, *Carmen* ja *[[Spartacus (baletti)|Spartacus]]*.

Keväällä 1987 Koski jäi eläkkeelle tanssijan työstään. Sen jälkeen hän hakeutui opiskelemaan Leningradin koreografisen instituutin metodiikan linjalle vuosiksi 1987–1988. Hän sai sieltä pedagogin diplomin. Vuonna 1988 hän sai työn Kansallisoopperan balettikoulun miesten klassisen baletin luokkien opettajaksi. Leningradissa vielä opiskellessaan häntä oltiin pyydetty jopa koulun johtajaksi vuonna 1986 aloittaneen ja mielipiteitä jakaneen Maj-Lis Rajalan tilalle. Rajala oli tuohon aikaan sairastunut ja joutunut sairaalaan. Koski kuitenkin kieltäytyi tehtävästä.

Seppo Koski kuoli 31. joulukuuta 2007 keuhkoahtauman aiheuttamiin komplikaatioihin. Hänet on haudattu Kallion kirkon uurnaholviin.

## Yksityiselämä
Kosken puoliso oli balettitanssija Seija Silfverberg. He alkoivat seurustella vuonna 1964 ja menivät salaa naimisiin vuonna 1966 sen jälkeen, kun Koski oli kosinut Silfverbergiä useamman kerran kahden vuoden sisällä.

## Lähteet

* 

### Viitteet

## Aiheesta muualla
Seppo Koski

**Seppo Koski** tarkoittaa seuraavia henkilöitä:

* Seppo Koski (1941–2007), balettitanssija ja balettipedagogi
* Seppo <u>Juhani</u> Koski (1947–2015), diplomi-insinööri, tekniikan tutkija ja lujuusopin professori
Juhani Koski

**Seppo Juhani Koski** (17. helmikuuta 1947 Kouvola – 14. toukokuuta 2015 Oulu) oli suomalainen tekniikan tutkija ja professori. Hän oli Tampereen teknillisen yliopiston lujuusopin professori vuodesta 1993.

## Lähteet
Josep Maria Ventura i Casas

**Josep Maria Ventura i Casas** (Alcalá la Real, 1817 - Figueres, 1875) oli katalonialainen muusikko ja säveltäjä. Hän menetti äitinsä kuusivuotiaana ja kasvoi isoisänsä hoivissa. Sekä isä että isoisä olivat sotilaita. Ventura meni viisitoistavuotiaana räätälin oppiin ja alkoi samaan aikaan opiskella soittamaan useita instrumenttejä. Hän alkoi soittaa nimellä *cobla* kutsutussa tyypillisessä katalonialaisessa kansanmusiikkiyhtyeessä, ja myöhemmin johtaa omaa *coblaansa*. Hän uudisti katalonialaisen kansantanssin säestykseen käytettävää *sardana*-musiikkia.

## Lähteet
Tapio Koski

**Tapio Johannes Koski** (17. kesäkuuta 1920 Viipuri – 7. lokakuuta 2009 Kauniainen) oli suomalainen vuorineuvos ja Keskon pääjohtaja 1969–1980. Hän tuli Keskon palvelukseen 1948. Lisäksi hän oli Liiketyönantajain keskusliiton puheenjohtaja 1969–1979 sekä Kansainvälisen kauppakamarin Suomen osaston puheenjohtaja vuodesta 1970.

Koski suoritti ylemmän oikeustutkinnon 1947, ja varatuomarin arvon hän sai 1951.

## Lähteet
Viljo Mömmö

**Viljo Johannes Mömmö** (27. kesäkuuta 1888 Sotkamo – 4. toukokuuta 1918 Sotkamo) oli suomalainen radikaali pastori, joka herätti vuonna 1916 julkaisemallaan pamfletilla suurta huomiota Suomen evankelis-luterilaisen kirkon piirissä.

Mömmön vanhemmat olivat kappalainen August Mömmö ja Hildur Sofia Beyrath. Hän pääsi ylioppilaaksi 1905 Kuopion lyseosta ja suoritti Helsingin yliopistossa teologian erotutkinnon 1910. Mömmö vihittiin papiksi 1911. 

Mömmö hoiti apulaispapin tehtäviä useissa eri seurakunnissa. Hän oli Lappeenrannan vt. kappalaisena, Tohmajärven vt. kirkkoherrana ja viimeksi vuodesta 1916 Savonlinnan-Säämingin papiston apulaisena.

Mömmö julkaisi keväällä 1916 *Uskonnollisia ajankysymyksiä*-nimisen pamfletin jossa hän hyökkäsi vanhoillisena pitämäänsä valtiokirkkoa vastaan. Pamfletti herätti kiivasta keskustelua ja Mömmö julkaisi myöhemmin samana vuonna siitä vielä laajennetun version nimellä * Murrosaikoja*. Mömmön pamfletista otettiin vuoden aikana kuusi painosta, yhteensä noin 27 000 kappaletta. Pamfletin aiheuttama kohu laantui kuitenkin pian.

Mömmö kuoli keväällä 1918 keuhkotautiin.

Viljo Mömmö oli naimisissa vuodesta 1915 Toini Maria Warénin kanssa.

## Teoksia
* *Uskonnollisia ajankysymyksiä*. Vapaa Ajatus, Helsinki 1916, 4. painos 1916 (ilmestyi samana vuonna myös ruotsin kielellä nimellä *Religiösa tidsfrågor*)
* *Murrosaikana*. Uus-uskonnollinen kustannusliike, Hyvinkää 1916, 2. painos 1917
* *Hajanaisia piirteitä Keski-Savon kansanopiston vaiheista vv. 1892-1917 : Toivonmäeltä. Keski-Savon Kansanopiston 25-vuotisjulkaisu syksyllä 1917*. Keski-Savon kansanopisto, Mikkeli 1917

## Lähteet
* Ylioppilasmatrikkeli 1905-1907, s. 179
* Esko M. Laine : Viljo Mömmö ja Jumalan valtakunta. Mikrohistoriallinen näkökulma teologiaan ja kirkkoon 1910-luvun Suomessa. Teologinen aikakauskirja. - Helsinki : Teologinen julkaisu-seura. ISSN 0040-3555. 104 (1999) : 1, s. 50-62

## Aiheesta muualla
* Viljo Mömmön elämäkerta Kansallisbiografiassa
Pete Parkkonen (albumi)

**Pete Parkkonen** on Pete Parkkosen kolmas ja samalla ensimmäinen suomenkielinen studioalbumi. Warner Music Finland julkaisi sen CD:nä, LP:nä sekä digitaalisesti 25. huhtikuuta 2014. Albumin on tuottanut Joonas Angeria. YleX-radiokanava valitsi albumin viikon albumikseen viikolla 17/2014. Seuraavalla viikolla NRJ valitsi *Pete Parkkosen* viikon albumikseen. Albumi nousi ensimmäisellä listaviikollaan Suomen virallisen albumilistan 20:nneksi.

Albumin ensimmäinen single, ”Mitä minä sanoin”, julkaistiin 6. joulukuuta 2013. Kappale nousi viikolla 51/2013 latauslistan seitsemänneksi, joka jäi sen ainoksi sijoitukseksi kyseisellä listalla. Radiolistalla kappale nousi 15:nneksi soitetuimmaksi kappaleeksi. 21. helmikuuta 2014 julkaistu toinen single ”Mun” nousi radiolistan 14. sijalle.

## Kappaleet

## Arvostelut
* Nyt.fi: 
* Soundi: 

## Lähteet
Nikeforos Blemmydes

**Nikeforos Blemmydes** (;  tai *Blemmida*; 1197–1272) oli bysanttilainen filosofi ja munkki, joka kirjoitti sekä filosofisia että teologisia teoksia.

## Elämä

Blemmydes oli kotoisin Konstantinopolista. Neljännen ristiretken ja Latinalaisen keisarikunnan perustamisen jälkeen vuonna 1204 hänen perheensä muutti Vähä-Aasiaan. Hän sai hyvän koulutuksen ja toimi papistossa Nikaiassa. Myöhemmin hän ryhtyi munkiksi ja perusti luostarin Efesoksen lähelle.

Blemmydeen oppilaisiin kuuluivat muun muassa keisari Theodoros II Laskaris sekä historioitsija Georgios Akropolites. Blemmydeen logiikan tuntemusta hyödynnettiin ortodoksisen teologian puolustamisessa *[[filioque]]*-kiistaa eli Pyhän Hengen lähtemistä koskevissa väittelyissä paavin lähettiläiden kanssa.

Blemmydes oli välillä kiistoissa keisarien ja Konstantinopolin patriarkan kanssa. Hän muun muassa karkotti Johannes Dukaksen rakastajattaren Markesinan luostarinsa kirkosta ja kirjoitti tästä teologisen kiertokirjeen *De regia pellice templo ejecta* (*Kuninkaan rakastajattaren temppelistä karkottamisesta*). Tästä huolimatta keisarit pitivät häntä arvossa. Kun patriarkan virka oli vapaana vuonna 1255, Theodoros II tarjosi sitä Blemmydeelle, mutta tämä valitsi elämän luostarissa ja pysyi siellä kuolemaansa saakka.

## Teokset

Blemmydes kirjoitti lukuisia teoksia sekä filosofista että teologiasta, ja erityisesti hänen logiikkaa ja luonnonfilosofiaa käsittelevät yhteenvetonsa olivat hyvin luettuja. Blemmydeen teokset perustuivat enimmäkseen Aristoteleen teoksiin sekä myöhempiin Aristoteles-kommentaattoreihin. Hän sai kuitenkin vaikutteita myös mm. Johannes Damaskolaiselta sekä stoalaiselta Kleomedeeltä. Teologiassaan hän hyödynsi kirkkoisiä. Blemmydes kirjoitti myös lukuisia kirjeitä, runoja, maantieteellisiä teoksia, ohjeita keisarille ja luostarinsa munkeille, sekä kaksi omaelämäkertaa.

Blemmydeen teoksia ovat mm.:

* *Autobiographia* eli *Curriculum vitae* (*Omaelämäkerta*)
* *De corpore* (*Ruumiista*)
* *De anima* (*Sielusta*, n. 1263)
* *Epistula universalior*
* *Epitome logica* (*Logiikan tiivistelmä*)
* *Epitome physica* (*Fysiikan tiivistelmä*)
* *Expositio in Psalmos* (*Psalmien selitys*)
* *De processione Spiritus Sancti* (*Pyhän Hengen lähtemisestä*)
* *De regia pellice templo ejecta* (*Kuninkaan rakastajattaren temppelistä karkottamisesta*)
* *De regis oficiis* (*Kuninkaallisista viroista*)
* *Laudatio Sancti Ioanni Evangelistae* (*Pyhän Johannes Evankelistan ylistys*)
* *Orationes de vitae fine* (*Puheita elämän päämäärästä*)
* *Regia statua*
* *Sermo ad monachos suos* (*Saarna hänen munkeilleen*)

## Lähteet

## Kirjallisuutta

### Teosten laitokset

* 
* 
* 
* 
* 
* 

### Muuta kirjallisuutta

* Ierodiakonou, Katerina: "A logical joust in Nikephoros Blemmydes' autobiography", 2011. Teoksessa
Georgios Pakhymeres

**Georgios Pakhymeres** (; n. 1242–1310) oli bysanttilainen historioitsija ja filosofi, joka kirjoitti sekä keisarikunnan historiasta että monipuolisesti filosofian eri osa-alueista.

## Elämä ja teokset

Pakhymeres oli kotoisin Nikaiasta, johon hänen isänsä oli paennut neljättä ristiretkeä seuranneen Konstantinopolin valtauksen ja Latinalaisen keisarikunnan perustamisen jälkeen vuonna 1204. Kun Konstantinopoli oli vallattu takaisin vuonna 1261, Pakhymeres asettui kaupunkiin. Siellä hän opiskeli lakia ja astui kirkon palvelukseen.

Pakhymereen kirjallinen tuotanto oli laaja. Hänen merkittävin teoksensa on 13 kirjaa käsittänyt Bysantin historia, joka jatkoi Georgios Akropoliteen työtä ja kattoi vuodet 1255/1261–1308. Filosofian puolella Pakhymeres kirjoitti laajan Aristoteleen ajattelua käsittelevän parafraasi-tiivistelmän nimeltä *Filosofia* (*Philosophia*). Se käsitti sekä logiikan, luonnonfilosofian, metafysiikan että etiikan alueet. Hän kirjoitti myös kommentaarit Aristoteleen *[[Organon]]iin*, *[[Fysiikka (Aristoteles)|Fysiikkaan]]*, *[[Metafysiikka (Aristoteles)|Metafysiikkaan]]* ja *[[Nikomakhoksen etiikka]]an*; teoksen *Quadrivium*, joka käsitteli neljää matemaattista oppiainetta eli *[[quadrivium]]ia* (aritmetiikka, geometria, tähtitiede ja musiikki); sekä ainoan myöhäisbysanttilaisen Platon-kommentaarin, joka oli jatkoa Prokloksen *[[Parmenides (dialogi)|Parmenides]]*-dialogin kommentaarille.

Pakhymeres kirjoitti myös runoutta, mukaan lukien omaelämäkerta; Pseudo-Dionysios Areopagitan puheiden ja kirjeiden parafraasin; sekä kuvauksen Augusteumista, keisari Justinianuksen Hagia Sofiaan pystyttämästä pylväästä. Hän osallistui filosofisten tekstien käsikirjoitusten kokoamiseen, kopiointityöhön ja toimittamiseen.

## Lähteet

## Kirjallisuutta

### Teosten laitokset

* 
* 
* 
* 
* 
*
Laura Haimila

**Laura Haimila** on suomalainen toimittaja, juontaja ja sosiaalisen median vaikuttaja. Halmila juonsi vuoteen 2015 Radio NRJ:llä toimittaja Tuija Pehkosen kanssa iltapäivä- ja aamuohjelmia. Hän on työskennellyt NRJ:n jälkeen Yle Kioskin tuottajana ja vuonna 2019 Radio Helsingin aamulähetyksen juontajana. 2020-luvun taitteessa Haimila toimi Sannin keikkamanagerina. Halmila toimi vuonna 2022 Big Brother Suomen kommentaattorina.

Vuodesta 2021 hetkellä Haimila on juontanut yhteiskunnallista kahdesti viikossa julkaistavaa *Kerhotalo*-podcastia yhdessä Emmi Nuorgamin kanssa.

Haimila on kertonut olevansa intersukupuolinen. Hän seurustelee stand up -koomikko Ursula Herlinin kanssa.

## Muut työt
Haimila on kuvannut laulaja Cristal Snow’n musiikkivideot *[[Wicked (kappale)|Wicked]]* ja *[[Surrender (Cristal Snow’n kappale)|Surrender]]* sekä ohjannut ja kuvannut Maija Vilkkumaan musiikkivideon *[[Joku muu, mikä|Unisex]]*. Hänet on nähty myös Ilta-Sanomien *[[ToosaTV]]*-nettisketsisarjassa kahdessa roolissa. 

## Lähteet

## Aiheesta muualla

* 
*
Joseph Oller

**Joseph Oller i Roca** (1839–1922) oli espanjalaissyntyinen yrittäjä ja impressaari, joka asui pääosan elämästään Ranskassa.

Joseph Oller kehitti vuonna 1864 menetelmän laskea vedonlyönnin kertoimia ja erityisen laskukoneen sitä varten. Hän perusti hevoskilpailuja seuraavan lehden vuonna 1867.

Joseph Oller kiinnostui musiikkiviihteestä ja perusti vuonna 1876 Pariisin ensimmäisen musiikkihallin. Sitä seurasivat erilaiset viihdelaitokset kuten operetti- ja vaudeville-teatteri sekä sirkus.

Kuuluisin hänen perustamistaan instituutioista on Moulin Rouge -kabaree vuodelta 1889.

## Lähteet
Major League Baseball -kausi 2000

**Major League Baseball -kausi 2000** oli baseballin Major Leaguen kausi, joka alkoi 29. maaliskuuta 2000 Tokyo Domessa, Tokiossa, Japanissa, jossa Chicago Cubs voitti New York Metsin 5–3 kautta aikojen ensimmäisessä Pohjois-Amerikan ulkopuolella pelatussa *ison liigan* ottelussa. Kausi päättyi New York Yankeesin voittoon paikalliskilpailija New York Metsistä 44 vuoden tauon jälkeen pelatussa *Subway Seriesissä*. Kaikkiaan tämä oli 14. kerta, kun newyorkilaisjoukkueet kohtasivat World Seriesissä ja 11. kerta, kun Yankees voitti kyseisen kamppailun. Kauden All-Star-ottelu pelattiin 11. heinäkuuta Turner Fieldillä Atlantassa, ja siinä voittajaksi selvisi American League 6–3. Ottelun MVP oli Derek Jeter.

## Runkosarjan sarjataulukot

*Asteriskilla merkityt joukkueet valittiin jatkoon villillä kortilla.
- Oakland voitti American Leaguen West Divisionan puoli voittoa ennen Seattlea pelattuaan yhden pelin vähemmän kuin Mariners. Athleticsia ei vaadittu pelaamaan 162. peliään, sillä vaikka Oakland olisi hävinnyt tämän pelin, heidän keskinäiset ottelunsa Seattlen kanssa olisivat antaneet divisioonavoiton heille. Uusintaa ei olisi pelattu, koska myös divisioonan kakkonen pääsi villillä kortilla jatkoon.
- Ensimmäisen kerran MLB:n historiassa kaikkien joukkueiden voittosuhde asettui .400 ja .600 väliin.

## Postseason
Kauden pudotuspelit pelattiin 3.-26. lokakuuta 2000.

*ALCS MVP – David Justice
*NLCS MVP – Mike Hampton

## Lähteet
*Baseball almanakka - American League 2000 
*Baseball almanakka - National League 2000 
*Baseball almanakka - 2000 All-Star Game 
*Baseball almanakka - 2000 World Series 
*A History of the Subway Series (and other Intra-Urban Series)
Pampasuohaukka

**Pampasuohaukka** (*Circus buffoni*) on haukkojen heimon petolintu. Sitä tavataan Argentiinassa, Boliviassa, Brasiliassa, Chilessa, Kolumbiassa, Ranskan Guayanassa, Guyanassa, Paraguayssa, Surinamessa, Trinidad ja Tobagossa, Uruguayssa ja Venezuelassa. Vaelluslintuna sitä on tavattu Falklandin saarilla (Malvinas) ja Panamassa.

Sitä esiintyy hyvin laajalla alueella, ja sen populaatio on pienenemässä, mutta sitä pidetään toistaiseksi elinvoimaisena. Sen elinpiiriä ovat ensisijaiset erilaiset subtrooppiset ja trooppiset suotyypit 300–1&nbsp;000 metrin korkeudessa, mutta sitä tavataan myös viljellyillä mailla, heinäaroilla, kuivilla savanneilla ja yli 8 hehtaarin kokoisilla ajoittain kuivuvilla järvillä.

## Lähteet
Harkovan kuvernementti

**Harkovan kuvernementti** (, ) oli Venäjän keisarikunnan kuvernementti vuosina 1835–1918. Harkovan kuvernementtia edelsi **Sloboda-Ukrainan kuvernementti** vuosina 1765–1780 ja 1796–1835 () ja **Harkovan käskynhaltijakunta** vuosina 1780–1796 (Харьковское наместничество).

Näitä ennen seutu muodosti Sloboda-Ukrainan. Se oli slobodojen lisääntyessä muotoutunut, Moskovan Venäjän lounaisille rajaseuduilla sijainnut, alkujaan melko suurista vapauksista nauttinut alue. Svobodat olivat tyypillisesti 15–25 vuoden verovapauden tarjonneita kyläyhteisön tyyppisiä erityisalueita, joita varakas suurtilallinen perusti mailleen. Etuuksilla kymmeniä tuhansia uudisasukkaita saatiin houkuteltua muuttamaan muun muassa Kultaisen ordan jäljiltä  harvaanasutuille "villeille" maille. Asutuksen laajentuessa 1600-luvun puolivälissä Venäjä järjesti seudulle aluehallinnollisen rykmenttijärjestelmän (esimerkiksi *Harkovan rykmentti*).

Kuvernementin naapureina olivat vuonna 1917: etelässä Jekaterinoslavin, lännessä Pultavan, luoteessa Tšernihivin, pohjoisessa Kurskin ja Voronežin kuvernementit. Idässä Harkovan kuvernementti rajoittui Donin kasakoiden alueseen ().

Harkovan kuvernementti jakautui kihlakuntiin (ujezd), joita vuonna 1897 oli 11 kappaletta. Kuvernementin keskuskaupunki oli Harkova, jossa asui 173&nbsp;989 henkeä (vuonna 1897).

Kuvernementissä asui vuonna 1897 yhteensä 2&nbsp;492&nbsp;316 asukasta. Väestöstä 85,3 prosenttia asui maaseudulla. Etniseltä taustaltaan alue oli selkeän ukrainalainen. Kuvernementin väestön suurimmat etniset ryhmät olivat ukrainalaiset (82,7&nbsp;%) ja venäläiset (16,3&nbsp;%). Äidinkielen osalta suurimmat kieliryhmät olivat (1897) ukraina (80,6&nbsp;%), venäjä (17,7&nbsp;%), jiddiš (0,5 %), valkovenäjä (0,4 %), saksa (0,4 %) ja puola (0,2 %). Joku muu äidinkieli oli 0,2 prosentilla väestöstä.

Venäjän keisarikunnan hajottua Harkovan kuvernementin alueesta tuli osa Ukrainan sosialistista neuvostotasavaltaa.

## Lähteet

## Aiheesta muualla
Raitasuohaukka

**Raitasuohaukka** (*Circus cinereus*) on haukkojen heimon petolintu. Sitä tavataan Argentiinassa, Boliviassa, Brasiliassa, Chilessa, Kolumbiassa, Ecuadorissa, Falklandin saarilla, Paraguayssa, Perussa ja Uruguayssa.

Sitä tavataan hyvin laajalla alueella. Vaikka sen populaatio on pienenemässä elinalueiden tuhoutumisen, ampumisten, kosteikkojen kuivattamisen ja tuhohyönteismyrkkyjen liiallisen käytön vuoksi, se on kuitenkin elinvoimainen.

Sen elinpiiriä ovat ensisijaisesti lauhkean vyöhykkeen heinäarot, mutta myös  subtrooppiset ja trooppiset viljellyt alueet (ei pesintää), entiset metsät, ylävät heinäarot, pensastot ja erilaiset suotyypit aina 4&nbsp;500 metrin korkeuteen.

## Lähteet
Metaanisulfonihappo

**Metaanisulfonihappo** on väritön nestemäinen yhdiste, jonka kemiallinen kaava on CH3SO3H. Se on yksinkertaisin sulfonihappo. Sen suolat ja esterit ovat mesylaatteja. Metaanisulfonihappoa käytetään happokatalyyttinä orgaanisissa reaktioissa, koska se on haihtumaton vahva happo ja se liukenee orgaanisiin liuottimiin. Metaanisulfonihappo soveltuu hyvin teollisiin sovellutuksiin, koska se on neste huoneen lämpötilassa, kun taas sen sukulaisyhdiste ''p''-tolueenisulfonihappo (PTSA) on kiinteä. Laboratoriokäytössä kiinteä PTSA on käyttökelpoisempi.

Metaanisulfonihapon voidaan ajatella olevan rikkihapon (H2SO4) ja metyylisulfonyylimetaanin ((CH3)2SO2) välituote, jossa yksi rikkihapon -OH ryhmistä on korvautunut -CH3 ryhmällä.
Metaanisulfonihapon CAS-numero on 75-75-2.

## Aiheesta muualla
* OVA-ohje: Metaanisulfonihappo 
* PubChem: Methanesulfonic acid 
* Kyoto Encyclopedia of Genes and Genomes (KEGG): Methanesulfonic acid 
* ChemBlink: Methanesulfonic acid
Toshihiro Hattori

**Toshihiro Hattori** (s. 23. syyskuuta 1973 Shizuoka, Japani) on japanilainen entinen jalkapalloilija.

## Jalkapallomaajoukkue
Hän edusti Japanin maajoukkuetta vuosina 1996-2003.

## Tilastot

## Aiheesta muualla
*National Football Teams
*Japan National Football Team Database
ISO 15919

**ISO 15919** on vuonna 2001 julkaistu ISO:n ylläpitämä standardi intialaisten kirjaimistojen translitteroinnista latinalaiseen kirjaimistoon. Standardi sisältää ohjeet devanagarin, gurmukhin sekä bengalilaisen, gudžaratilaisen, kannadalaisen, malajalamilaisen, orijalaisen, sinhalilaisen, tamililaisen ja telugulaisen kirjaimiston translitteroimiseen.

## Lähteet

## Aiheesta muualla
*ISO 15919:2001
Minor League Baseball -kausi 1913

**National Association of Professional Baseball Leagues** (vuodesta 1999 alkaen **Minor League -baseball**) **-kausi 1913** katsotaan sisältäneen viitisenkymmentä erillistä liigaa. Osa liigoista toimi itsenäisinä, eivätkä liittyneet NA:han.

## AA-luokan liigat

* American Association - voittaja Milwaukee Brewers
* International League - voittaja Newark Indians
* Pacific Coast League - voittaja Portland Beavers

## A-luokan liigamestarit
* Southern Association - voittaja Atlanta Crackers
* Western League - voittaja Denver Bears

## Itsenäiset liigat
* Federal League - voittaja Indianapolis Hoosiers 
- Liiga aloitti itsenäisenä kaudella 1913, jonka jälkeen se hankki Major League -statuksen, joka kesti kahden seuraavan kauden ajan. Liiga lakkautettiin ennen kauden 1916 alkua.

## Lähteet
* Baseball reference - 1913 Minor League Baseball

### Viitteet
Nokia Lumia 630

**Nokia Lumia 630** on Microsoft Mobilen valmistama älypuhelin. Puhelimessa on Windows Phone 8.1 -käyttöjärjestelmä. Lumia 630 -mallia on saatavilla neljää eri väriä: Musta, valkoinen, oranssi ja vihreä. Puhelin käyttää Windows 8.1 -käyttöjärjestelmää ja Microsoft on kertonut, että he julkaisevat siihen syksyllä 2015 Windows 10 -käyttöjärjestelmäpäivityksen. Laitteen vähäisen muistinmäärän takia kaikkia Windows 10:n ominaisuuksia ei tulla laitteelle julkaisemaan.

Puhelin on saatavilla myös kaksois-SIM-versiona.

## Lähteet
Sek-butyylilitium

**sek-Butyylilitium** (C4H9Li) on eräs litiumin muodostamista organometalliyhdisteistä eli organolitiumyhdisteistä. Se on vahva emäs, jota käytetään orgaanisissa synteeseissä ja polymeeriteollisuudessa.

## Ominaisuudet

sek-Butyylilitium on huoneenlämpötilassa väritön tai hivenen kellertävä neste. Yhdiste reagoi proottisten polaaristen yhdisteiden, kuten veden, kanssa hajoten butaaniksi ja litiumsuolaksi. Se liukenee erittäin hyvin hiilivetyihin ja eettereihin, mutta saattaa reagoida eetterien kanssa. Muille organolitiumyhdisteille tyypillisesti sek-butyylilitium muodostaa aggregaatteja ja hiilivetyliuoksissa se esiintyy tyypillisesti tetrameerinä. Yhdisteen hiilivetyliuoksista eliminoituu hitaasti litiumhydridiä ja muodostuu 1-buteenia, cis-2-buteenia ja trans-2-buteenia. Hajoamista nopeuttavat emäkset ja korkea lämpötila. sek-Butyylilitium on voimakkaasti emäksinen ja nukleofiilinen. 

## Valmistus ja käyttö
sek-Butyylilitiumia valmistetaan tyypillisesti metallisen litiumin ja 2-klooributaanin välisellä reaktiolla. Liuottimina reaktiossa käytetään hiilivetyjä ja kaupallisesti yhdistettä myydään joko heksaani- tai sykloheksaaniliuoksena.

sek-Butyylilitiumia käytetään hyvin samoin tavoin kuin n-butyylilitiumia, mutta se on sitä reaktiivisempi. Yhdisteellä on käyttökohteina muoviteollisuudessa polymerointireaktioiden initiaattorina, erityisesti valmistettaessa styreenibutadieenikumia. sek-Butyylilitiumin käyttö johtaa nopeaan polymeroitumisen lakkaamiseen ja suhteellisen pieneen molekyylimassaan ja kapeaan molekyylipainojakaumaan, mikä on etu elastisille ominaisuuksille. Yhdistettä käytetään myös orgaanisissa synteeseissä litiuiontireaktioissa ja reaktioissa, joissa vaaditaan n-butyylilitiumia suurempaa reaktiivisuutta.

## Katso myös
*tert-butyylilitium

## Lähteet
Mustavalkomonarkki

**Mustavalkomonarkki** (*Symposiachrus manadensis*) on monarkkien heimoon kuuluva varpuslintu. 

## Levinneisyys
Mustavalkomonarkkia tavataan Indonesiassa ja Papua-Uudessa-Guineassa. Lajin on raportoitu olevan harvinainen ja paikallinen, mutta sen kannankehitys on vakaa. Se on luokiteltu elinvoimaiseksi.

## Lähteet
Manusinmonarkki

**Manusinmonarkki** (*Symposiachrus infelix*) on monarkkien heimoon kuuluva varpuslintu. 

## Levinneisyys
Manusinmonarkkia tavataan Papua-Uudessa-Guineassa Amiraliteettisaarilla. Laji on luokiteltu silmälläpidettäväksi, koska sen populaatio on pieni ja pienenemässä metsien hakkuiden vuoksi.

## Lähteet
Saintmatthiasinmonarkki

**Saintmatthiasinmonarkki** (*Symposiachrus menckei*) on monarkkien heimoon kuuluva varpuslintu. 

## Levinneisyys
Saintmatthiasinmonarkkia tavataan Papua-Uudessa-Guineassa Mussaun saarella. Laji on luokiteltu silmälläpidettäväksi, koska sen populaatio on suhteellisen pieni ja pienenemässä.

## Lähteet
LUnix

**LUnix** (lyhenne nimeäst *Little Unix*) on Unix-käyttöjärjestelmä Commodore 64- ja Commodore 128-kotitietokoneille. 

Käyttöjärjestelmä tukee TCP/IP-verkkopinoa SLIP- tai PPP-protokollaa käyttäen RS232-väylällä. LUnix on ohjelmoitu MOS 6502 -assemblyllä.

## Lähteet

## Aiheesta muualla
* LUnix The next generation
The Gambler

**The Gambler** on vuonna 2014 ensi-iltansa saanut yhdysvaltalainen rikosdraamaelokuva, jonka ohjasi Rupert Wyatt. Elokuvan käsikirjoituksen laati William Monahan elokuvan *[[Piru pakassa]]* (1974) pohjalta. Elokuvan pääosissa ovat Mark Wahlberg, John Goodman, Brie Larson, Michael K. Williams ja Jessica Lange. Elokuva sai ensi-iltansa American Film Instituten elokuvajuhlilla 10. marraskuuta 2014.

## Juoni

*The Gambler* kertoo uhkapeliriippuvuudesta kärsivästä yliopiston kirjallisuuden professorista, joka riitautuu gangstereiden kanssa.

## Näyttelijät

## Tuotanto
Elokuussa 2011 Paramount Pictures ilmoitti tekevänsä uudelleenfilmatisoinnin Karel Reiszin ohjaamasta *Piru pakassa* -elokuvasta alkuperäisten tuottajien Irwin Winklerin ja Robert Chartoffin kanssa. Alun perin Leonardo DiCaprio kiinnitettiin miespääosan esittäjäksi ja Martin Scorsese ohjaajaksi. Uudelleenfilmatisoinnin käsikirjoittajaksi valittiin William Monahan. DiCaprio ja Martin Scorsese vetäytyivät projektista, jonka jälkeen Todd Phillips neuvotteli ohjaajan paikasta elokuussa 2012. Syyskuussa 2013 näyttelijä Mark Wahlberg ja ohjaaja Rupert Wyatt olivat kiinnostuneita tekemään elokuvan. Lokakuussa 2013 Brie Larson palkattiin elokuvan naispääosaan. Mark Wahlberg laihdutti yli 25 kiloa rooliaan varten. *The Gamblerin* kuvaukset alkoivat 20. tammikuuta 2014 Los Angelesissa.

## Julkaisu
*The Gamblerin* ensimmäinen teaser-elokuvajuliste ja -traileri julkaistiin 22. lokakuuta 2014. Elokuvan toinen traileri julkaistiin 5. marraskuuta 2014.

Elokuva sai ensi-iltansa American Film Instituten elokuvajuhlien aikana Los Angelesin Dolby Theatressa 10. marraskuuta 2014. Elokuva sai maanlaajuisen teatteriensi-iltansa Yhdysvalloissa 25. joulukuuta 2014. Paramount Pictures alun perin asetti elokuvan ensi-illaksi 19. joulukuuta, mutta elokuvayhtiö ilmoitti 5. joulukuuta elokuvan ensi-illan siirtyvän joulukuun 25. päivään. Suomessa *The Gambler* saa ensi-iltansa vuoden 2015 aikana.

## Vastaanotto
*The Gambler* on saanut elokuvakriitikoilta sekalaisen vastaanoton. Rotten Tomatoes -sivuston mukaan 85 arvostelun perusteella laskettuna kriitikoiden arvosteluista 45 prosenttia oli positiivisia. Metacritic-sivuston mukaan 37 arvostelun perusteella elokuva on saanut 55 pistettä. Vaikka elokuva sai sekalaisen vastaanoton, Mark Wahlbergin ja Jessica Langen roolisuorituksia on ylistetty. 

### Palkinnot ja ehdokkuudet

## Lähteet

## Aiheesta muualla
* ''The Gamblerin'' viralliset sivut 
* 
* 
* ''The Gambler'' Rotten Tomatoes -sivustolla 
* ''The Gambler'' Metacriticissä 
* ''The Gambler'' Box Office Mojossa
S/2004 S 12

**S/2004 S 12** on pienehkö nk. Viikinkiryhmään kuuluva Saturnuksen kuu. Sen löysivät 4. toukokuuta 2005 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 12. joulukuuta 2004 - 9. maaliskuuta 2005 välisenä aikana.
Kuun halkaisija on vain noin viisi kilometriä ja se kiertää Saturnusta retrogradisesti 19,906 miljoonan kilometrin keskimääräisellä etäisyydellä. Sen radan inklinaatio on 164° ja eksentrisyys 0,396. Sen kiertoaika Saturnuksen ympäri on 2 vuotta 318 vuorokautta 13 tuntia (1048,541 vuorokautta).

## Aiheesta muualla
* http://home.dtm.ciw.edu/users/sheppard/satellites/satsatdata.html 
* http://www.minorplanetcenter.net/iau/mpec/K05/K05J13.html
Nikeforos Khumnos

__NOTOC__
**Nikeforos Khumnos** (; n. 1250/55–1327) oli bysanttilainen filosofi ja Palaiologosten hovin virkamies. Hän oli keisari Andronikos II:n hovin johtavia hahmoja 1290-luvulta alkaen.

Khumnos kirjoitti filosofisia tutkielmia erityisesti luonnonfilosofiasta, kosmologiasta ja psykologiasta. Hän ei kuitenkaan kirjoittanut monien muiden bysanttilaisten oppineiden tavoin kommentaareja ja parafraaseja antiikin aikaisista teksteistä. Monet Khumnoksen tutkielmista oli kirjoitettu kirjallisia kokoontumisia (*theatra*) varten. Myös keisari oli usein läsnä tällaisissa kokoontumisissa.

Khumnos pyrki argumentoimaan Platonin ja Aristoteleen filosofisia näkemyksiä vastaan filosofisin perustein teologisten sijasta, ja tuki tällä tavalla vakiintuneita teologisia kantoja. Hän esimerkiksi osoitti ristiriitaisiksi Aristoteleen näkemyksen siitä, että taivaankappaleet koostuisivat viidennestä alkuaineesta; Platonin näkemyksen *[[anamnesis|anamnesiksestä]]* ja sielujen ennalta-olemisesta; sekä Platonia ja Aristotelesta yhdistäneen näkemyksen siitä, että aine on ikuista eikä sitä ole luotu. Toisaalta hän katsoi todistaneensa ruumiillisen ylösnousemuksen vetomalla Platonin näkemykseen sielunvaelluksesta.

Hovissa Khumnoksen kilpailijana toimi toinen filosofi, Theodoros Metokhites.

## Lähteet

## Kirjallisuutta

### Teosten laitokset

* 

### Muuta kirjallisuutta

*
Theodoros Metokhites

__NOTOC__

**Theodoros Metokhites** (; 1270–1332) oli bysanttilainen filosofi ja Palaiologosten hovin virkamies.

Metokhiteen tunnetuimpia teoksia on *Sēmeiōseis gnōmikai*, joka koostuu 120 tutkielmasta. Ne käsittelevät hyvin moninaisia aiheita, kuten Platonin ja Aristoteleen ajattelua, psykologiaa ja sielun osien suhteita, sekä poliittista filosofiaa ja eri valtiomuotoja. Tutkielmiinsa Metokhites on saanut vaikutteita Plutarkhoksen esseistä (*[[Moralia]]*).

Metokhites kirjoitti myös johdannon Ptolemaioksen tähtitieteeseen; parafraaseja Aristoteleen luonnonfilofisista teoksista; runoutta, kuten heksametrimuotoisen runon *Matematiikasta*; sekä puheita, kuten puheen *Kasvatuksesta*.

Metokhites oli toisen hovissa toimineen filosofin Nikeforos Khumnoksen kilpailija. Tähtitieteilijä ja historioitsija Nikeforos Gregoras oli Metokhiteen oppilas ja intellektuaalinen perillinen.

## Lähteet

## Kirjallisuutta

### Teosten laitokset

* 
* 
* 
* 
* 
* 

### Muuta kirjallisuutta

* 
* 
* Ševčenko, I.: "Theodore Metochites, the Chora, and the Intellectual Trends of His Time". Teoksessa
Can’t Remember to Forget You

**Can’t Remember to Forget You** on kolumbialaisen laulaja-lauluntekijä Shakiran kappale hänen kymmenenneltä, Shakira-studioalbumilta, jolla myös laulaa mukana barbadoslaislaulaja-lauluntekijä Rihanna. Shakira alkoi pohtimaan uuden musiikin julkaisemista vuonna 2011; Työskentely jatkui vuoteen 2012, jolloin hän jätti aiemman levy-yhtiönsä Epic Recordsin ja liittyi RCA Recordsiin. Kappaleen julkaisivat "RCA Records" sekä "Sony Latin Iberia" albumin johdantosinglenä 13. tammikuuta 2014. Kappaleesta julkaistiin 21. tammikuuta 2014 myös espanjan kielellä esitetty versio, nimeltään "**Nunca Me Acuerdo de Olvidarte**".

Kappaleen sanoittivat Shakira, Rihanna, John Hill, Tom "Kid Harpoon" Hull, Daniel Ledinsky, sekä Erik Hassle, kun taas tuotannosta vastasivat Shakira, Hill, ja Hull. "Can't Remember to Forget You" on kategorialtaan ylätempoinen uusi aalto ja reggae rock-kappale. "Can't Remember to Forget You" on saanut pääosin ristiriitaisia vastaanottoja kriitikkojen keskuudessa; kun kriitikot yllättyivät ska vaikutteista, he tunsivat että kappale ei jäänyt kovin hyvin heille mieleen. Muut kriitikot huomioivat samanlaisuuksia kahden pop reggaelaulajan, The Policen ja Bruno marsin välillä.

Kaupallisesti single menestyi hyvin sijoittuen Britannian singlelistan 11. sijalle; kappale sijoittui myös kymmenen parhaan joukkoon Espanjassa, Ranskassa, Saksassa ja Sveitsissä. Yhdysvalloissa kappale pääsi ensimmäisellä viikollaan Billboard Hot 100 -listalla 28. sijalle, muodostuen Shakiran kaikista parhaimmaksi singlen julkaisuviikolla saavuttamaksi sijaksi kyseisellä listalla. Korkeimmillaan kappale pääsi kokonaisuudessaan 15. sijalle. Kappaleen musiikkivideon, mikä kuvattiin Los Angelesissä, ohjasi Joseph Kahn ja se ladattiin videopalvelu YouTubeen 30. tammikuuta 2014. Video sisältää Shakiran ja Rihannan molemmat paljastavissa asuissa sekä "alasti syleilemistä". Kappale esitettiin ensimmäistä kertaa livenä iHeartRadiossa.

## Lähteet
S/2007 S 2

**S/2007 S2** on pienehkö nk. Viikinkiryhmään kuuluva Saturnuksen kuu. Sen löysivät 1. toukokuuta 2007 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 18. tammikuuta-19. huhtikuuta 2007 välisenä aikana.
Kuun halkaisija on vain noin kuusi kilometriä ja se kiertää Saturnusta retrogradisesti 16,56 miljoonan kilometrin keskimääräisellä etäisyydellä. Sen radan inklinaatio on 176,68° ja eksentrisyys 0,218. Sen kiertoaika Saturnuksen ympäri on 792 vuorokautta 23 tuntia.

## Aiheesta muualla
* http://home.dtm.ciw.edu/users/sheppard/satellites/satsatdata.html
Svedmyran metroasema

**Svedmyran metroasema** on metroasema Svedmyran kaupunginosassa Tukholmassa. Asema sijaitsee Sockenplanin metroaseman ja Sturebyn metroaseman metroasemien välissä. Asemalta kulkevat junat Hässelby Strandin ja Hagsätran suuntaan.

## Tulevaisuus
Tukholman metron sinisen linjan eteläinen jatke on parhaillaan rakenteilla, ja sen odotetaan avautuvan matkustajille vuonna 2030. Osana laajennusta Svedmyran asema siirretään siniselle linjalle.
File:Torgny Larsson Svedmyra.JPG|Torgny Larssonin taideteos asemalla
File:Svedmyra C.jpg|Torgny Larssonin taideteos asemalla
File:Svedmyra Metro station 2012a.jpg|Torgny Larssonin taideteos asemalla
File:Svedmyra E.jpg|Barbro Johanssonin taideteos asemalla

## Lähteet

## Aiheesta muualla
Get It Started

**Get It Started** on amerikkalaisräppäri Pitbullin kappale hänen seitsemänneltä, Global Warming-studioalbumiltaan. Sen julkaisi RCA Records albumin toisena singlenä 28. kesäkuuta 2012. Kappaleen ovat tuottaneet Sidney Samson, Marc Kinchen, Develop, ja DJ Buddha. Kappale sisältää kolumbialaisen laulaja-lauluntekijä Shakiran lauluosuuksia. "Get It Started" on kolmas kappale, jota Pitbull ja Shakira ovat työstäneet yhdessä, muiden ollessa virallinen espanjankielinen remixversio kappaleesta "Did it Again", "Lo Hecho Está Hecho", sekä englanninkielinen versio kappaleesta "Rabiosa". "Get It Started"-kappaleen on sanoittanut Pitbull, Durrell Babbs, DJ Buddha, Sidney Samson, Marc Kinchen, Develop, Shakira, sekä Kris Stephens. Se on dancepopkappale, joka "yhdistää tanssin sykkeen ja ylätempoisia jakeita hidastetulla, pianolla soitetulla pop-kertosäkeellä".

## Lähteet
Empire (Shakiran kappale)

**Empire** on kolumbialaisen laulaja-lauluntekijä Shakiran kappale hänen kymmenenneltä, ''Shakira''-studioalbumilta. Kappale julkaistiin albumin ensimmäisenä promootiosinglenä 24. helmikuuta 2014 ja se on kokonaisuudessaan albumin toinen virallinen single. "Empiren" sanoittivat Steve Mac ja Ina Wroldsen, kun taas tuotannosta vastasivat Shakira ja Mac. "Empire" on alatempoinen rockballadi, joka kertoo rakkauden kokemisesta niin voimakkaana että heidän valtakuntansa voisi tehdä "maailmojen yhdistymisen".

Julkaisustaan lähtien "Empire" on saanut kehuja kriitikkojen keskuudessa, jotka kiittivät laulajan itsensä saamista takaisin rock-juurilleen. Jotkut jopa kutsuivat sitä upeaksi balladiksi sekä vertasivat hänen ääntään Tori Amosiin, Jeweliin, Joni Mitchelliin sekä Alanis Morissetteen. Kappale oli kohtalainen menestys lukuisissa valtioissa, kuten Ranskassa, Etelä-Koreassa ja Espanjassa.

Kappaleeseen liittyvä musiikkivideo julkaistiin 25. maaliskuuta 2014. Darren Craig, Jonathan Craven ja Jeff Nicholas ohjasivat kappaleen musiikkivideon. Saadakseen kappaleelle enemmän julkisuutta Shakira esitti sen muiden kappaleidensa kanssa iHeartRadiossa, ''The Tonight Show Starring Jimmy Fallonissa'', ''The Today Showssa'' sekä ''The Voice UK:ssa''.

## Lähteet
Carl Valeri

**Carl Valeri** (s. 14. elokuuta 1984 Canberra, Australia) on australialainen jalkapalloilija, joka edustaa A-Leaguessa pelaavaa Melbourne Victorya. Puolustavana keskikenttänä pelaavan Valerin kasvattajaseura on australialainen AIS.

## Ura
### Seurajoukkueura
Valeri aloitti ammattilaisuransa Italian suurseurassa Inter Milanissa, jossa hän ei tosin pelannut otteluakaan, vaan oli koko ajan lainalla toisessa italialaisseurassa, SPALissa. Vuonna 2005 hän siirtyi Grossetoon, jossa vietetyn viiden vuoden aikana hän pelasi yli 130 ottelua. Vuonna 2010 tie kävi jälleen italialaisseuraan, US Sassuolo Calcioon, joka voitti Serie B:n 2013 ja nousi Serie A:han. Valeri ei kuitenkaan saanut Serie A:ssa paljoa peliaikaa, joten hän siirtyi 2014 talvella takaisin Serie B:hen, Ternanaan. Vuonna 2014 hän siirtyi kotimaansa Melbourne Victoryyn.

### Maajoukkueura
Valeri kuului Australian joukkueeseen vuoden 2004 kesäolympialaisissa. Maajoukkuedebyyttinsä Valeri teki Australian paidassa 2007 ja on siitä asti kuulunut maan vakiokokoonpanoon. Hän edusti maataan myös vuoden 2010 MM-kisoissa, joissa hän pelasi Australian jokaisessa kolmessa ottelussa. 

## Lähteet
* http://www.transfermarkt.co.uk/en/carl-valeri/profil/spieler_22130.html?from=direktErgebnis
* http://www.national-football-teams.com/player/21421/Carl_Valeri.html
Chandelier

**Chandelier** () on australialaisen laulaja-lauluntekijä Sian kappale, joka julkaistiin 17. maaliskuuta 2014 ensimmäisenä singlenä hänen kuudennelta studioalbumiltaan *[[1000 Forms of Fear]]*.

Kappale sai viisi Grammy-palkintoehdokkuutta kategorioissa vuoden levytys, kappale, paras popsooloesitys, paras tuottaja ja musiikkivideo.

## Taustaa
Sia on säveltänyt kappaleen yhdessä Jesse Shatkinin kanssa. Shatkin ja Greg Kurstin toimivat tuottajina. Kappaleen melodia syntyi, kun Sia ja Shatkin soittivat improvisoiden studiossa, Sia pianoa ja Shatkin marimbaa. Sia on kertonut ajatelleensa kappaletta alun perin Rihannan tai Beyoncén esitettäväksi, mutta päätti pitää sen itsellään. Hän on sanonut kirjoittaneensa "vahingossa täyden popkappaleen itselleen". Kappaleella on vaikutteita popin lisäksi elektronisesta musiikista ja reggaesta. Chandelier julkaistiin ensimmäisenä singlenä Sian albumilta *1000 Forms of Fear*.

## Musiikkivideo
Chandelier-kappaleen musiikkivideo julkaistiin 6. toukokuuta 2014. Videolla esiintyy 11-vuotias tanssija Maddie Ziegler, joka oli aiemmin esiintynyt *Dance Moms* -tositelevisio-ohjelmassa (). Videon ohjasivat Sia ja Daniel Askill. Kesäkuussa 2014 videosta julkaistiin vaihtoehtoinen yhdellä otolla kuvattu versio.

## Listasijoitukset
Kappale nousi listaykköseksi Ranskassa ja Israelissa. Yhdysvalloissa kappale nousi *Billboardin* Hot 100 -listan sijalle kahdeksan ja Suomessa singlelistan sijalle viisi. Se nousi listoille myös muun muassa Tanskassa, Norjassa, Kanadassa ja Ranskassa. Single on myynyt nelinkertaista platinaa Australiassa.

## Myöhempi arvostus
Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Chandelier” ylsi kokonaistuloksissa sijalle 99.

## Lähteet

## Aiheesta muualla
* Sian kotisivut
* Chandelier-kappaleen musiikkivideo